ചെറിയാന് ഫിലിപ്പ് നാളെ കോണ്ഗ്രസില് തിരിച്ചെത്തും . 20 വര്ഷത്തെ സിപിഎം ബന്ധം അവസാനിപ്പിച്ചാണ് കോണ്ഗ്രസിലേക്ക് തിരിച്ചെത്തുന്നത്Cheriyan Philip to comeback to congress fold tomorrow cheriyanphilip തിരുവനന്തപുരം: ചെറിയാന് ഫിലിപ്പ് നാളെ കോണ്ഗ്രസില് തിരിച്ചെത്തും .20 വര്ഷത്തെ സിപിഎം ബന്ധം അവസാനിപ്പിച്ചാണ് ചെറിയാന് ഫിലിപ്പ് കോണ്ഗ്രസിലേക്ക് തിരിച്ചെത്തുന്നത് .ഇടതുപക്ഷവുമായി ഇടഞ്ഞ ചെറിയാന് ഫിലിപ്പിനെ കോണ്ഗ്രസിലേക്ക് സ്വാഗതം ചെയ്ത് പ്രമുഖ നേതാക്കള് നേരത്തെ പ്രസ്താവന നടത്തിയിരുന്നു . നാളെ രാവിലെ 11 മണിക്ക് കോണ്ഗ്രസ് പ്രവര്ത്തക സമിതി അംഗം എ കെ ആന്്റണിയുമായി കൂടിക്കാഴ്ച നടത്തിയ ശേഷമായിരിക്കും പ്രഖ്യാപനം. . മുതിര്ന്ന രാഷ്ട്രീയ നേതാവായ ചെറിയാന് കോണ്ഗ്രസില് നിര്ണായക സ്ഥാനം ലഭിക്കുമോയെന്നതില് തീരുമാനമായിട്ടില്ല. ലീഗ് നേതാവുമായിരുന്ന അവുക്കാദര്ക്കുട്ടി നഹ പുരസ്കാരം സ്വീകരിക്കുന്ന വേദിയില് ഉമ്മന്ചാണ്ടിയുമായി ചെറിയാന് ഫിലിപ്പ് ആശയവിനിമയം നടത്തിയിരുന്നു. ഉമ്മന്ചാണ്ടി തന്്റെ രക്ഷകര്ത്താവാണെന്ന് അദ്ദേഹം പരസ്യപ്പെടുത്തി. ഇതോടെ പഴയകാല ഓര്മ്മകള് പങ്കുവച്ച അദ്ദേഹം ഉമ്മന്ചാണ്ടിയെക്കുറിച്ച് വാചാലനായി. കോണ്ഗ്രസ് വിട്ട ശേഷം ഔദ്യോഗികമായി ഒരു ചടങ്ങില് ഉമ്മന്ചാണ്ടിയോടൊപ്പം പങ്കെടുക്കുന്നതിനും രാഷ്ട്രീയ നീക്കങ്ങള് ഏറെ ഉണ്ടായിരുന്നു. തെറ്റുപറ്റിയത് തനിക്കാണെന്ന് ചെറിയാനും പരസ്പരം ഇരുവരും തമ്മില് അകല്ച്ചയില്ലെന്നു ഉമ്മന്ചാണ്ടിയും വ്യക്തമാക്കിയതോടെ കോണ്ഗ്രസിലേക്കുള്ള പുന:സമാഗമത്തിന് അത് വഴിയൊരുക്കി. ചെറിയാന് ഫിലിപ്പ് കോണ്ഗ്രസിലേക്ക് മടങ്ങിവരണമെന്ന് രമേശ് ചെന്നിത്തലയും വിഡി സതീശനും കെ സുധാകരനും കെ മുരളീധരനും അടക്കമുള്ള നേതാക്കള് നേരത്തെ തന്നെ ആവശ്യപ്പെട്ടിരുന്നു. കെ.പി.സി.സി ഭാരവാഹി പട്ടിക പുറത്തുവരുന്നതിന് പിന്നാലെ ചെറിയാന് ഫിലിപ്പ് കോണ്ഗ്രസിലെത്തുമെന്നായിരുന്നു നേരത്തെ ഉണ്ടായിരുന്ന സൂചന. സ്ഥാനമാനങ്ങള് ലക്ഷ്യംവച്ച് ചെറിയാന് കോണ്ഗ്രസിലേക്ക് തിരിച്ചെത്തിയെന്ന ആക്ഷേപം ഒഴിവാക്കുന്നതിനാണിത്. ഏതായാലും, പുനസംഘടന പൂര്ത്തിയായ പശ്ചാത്തലത്തില് അദ്ദേഹത്തിന് എന്ത് സ്ഥാനം നല്കുമെന്നുള്ളതില് പാര്ട്ടി നേതൃത്വം തീരുമാനമെടുത്തിട്ടില്ല. ഇടതുസഹയാത്രികനല്ലെന്ന് വ്യക്തമാക്കിയായിരുന്നു ചെറിയാന് ഫിലിപ്പ് നേരത്തെ ഫേസ്ബുക്ക് പോസ്റ്റിട്ടിരുന്നു. സിപിഎമ്മിന്്റെ മലയാളം കമ്മ്യൂണിക്കേഷന്സ് ലിമിറ്റഡിന്്റെ ഭാഗമായ കൈരളി ചാനലില് മുമ്ബ് ചെയ്തിരുന്ന പരിപാടിയായ ചെറിയാന് ഫിലിപ്പ് പ്രതികരിക്കുന്നു എന്ന പേരില് ജനുവരി ഒന്നിന് യുട്യൂബ് ചാനല് തുടങ്ങുമെന്ന് അറിയിച്ചു കൊണ്ട് നേരത്തെ ഫേസ്ബുക്ക് പോസ്റ്റ് ഇട്ടിരുന്നു ഇതിലായിരുന്നു ചെറിയാന് വീണ്ടും പഴയ തട്ടകത്തിലേക്ക് മടങ്ങുന്നതായുള്ള സൂചനകള് പരന്നിരുന്നത്. എന്നാല്, പുസ്തകരചനയുമായി ബന്ധപ്പെട്ട തിരക്കുകളിലാണെന്ന് അദ്ദേഹം നേരത്തെ തന്നെ പല ഘട്ടത്തില് സൂചിപ്പിച്ചിരുന്നു. സിപിഎമ്മിന്്റെ രാജ്യസഭാ സ്ഥാനം നല്കാത്തതുമായി ബന്ധപ്പെട്ട് ചെറിയാന് ഇടതുപക്ഷത്തോട് ഇടഞ്ഞിരുന്നു. ഖാദി ബോര്ഡിലെ വൈസ് ചെയര്മാനും സ്ഥാനം നല്കിയെങ്കിലും ഖാദിവില്പനയും ചരിത്രരചനയും ഒന്നിച്ചു നടക്കില്ലെന്ന് പരിഹസിച്ച് അദ്ദേഹം പരസ്യമായി നിരസിക്കുകയും ചെയ്തിരുന്നു. പിന്നാലെ സിപിഎം പി.ബി.അംഗം കോടിയേരി ബാലകൃഷ്ണന് ചെറിയാന് ഫിലിപ്പിനെ ബന്ധപ്പെട്ടിരുന്നു. ഖാദി ബോര്ഡ് വിഷയത്തില് സിപിഎമ്മിനുണ്ടായ വിഷമങ്ങള് പങ്കുവച്ച കോടിയേരി മറ്റൊന്നും പറഞ്ഞതുമില്ല. കോണ്ഗ്രസില് നിന്ന് ഇറങ്ങിയിട്ട് രണ്ടുപതിറ്റാണ്ടായെങ്കിലും എ.കെ.ആന്റണി ഉള്പ്പടെ പല മുതിര്ന്ന നേതാക്കളുമായും ചെറിയാന് ഫിലിപ്പിന് ഊഷ്മള ബന്ധമുണ്ട്. ചെറിയാന് ഫിലിപ്പിനെ ഇരുകയ്യും നീട്ടി സ്വാഗതം ചെയ്യുന്ന നിലപാട് കോണ്ഗ്രസിലെ പ്രമുഖ നേതാക്കള് കാണിക്കുന്നതിലും ഒരു പരിധി വരെ അദ്ദേഹത്തിന് മടങ്ങി വരുന്നതിനു കാരണമായി. പിണറായി വിജയനെ പുകഴ്ത്തി പലതവണ പ്രസ്താവനകള് നടത്തിയിരുന്ന ചെറിയാന് എംപി സ്ഥാനം കൂടി ലഭിക്കാതായതോടെ പൂര്ണമായും ഇടതുപക്ഷത്തില് നിന്ന് അകലേണ്ടി വന്നു. പിന്നാലെ മുഖ്യമന്ത്രി മാധ്യമങ്ങളെ കണ്ടപ്പോള് താന് ആരുടെയും രക്ഷകര്ത്താവല്ലെന്നു സൂചിപ്പിച്ചതും ചെറിയാനെതിരെയുള്ള പരോക്ഷ മറുപടിയായിരുന്നു. 2001ലാണ് ചെറിയാന് ഫിലിപ്പ് കോണ്ഗ്രസില് നിന്ന് ഇടതുപക്ഷത്തേക്ക് വരുന്നത്. നിയമസഭ തെരഞ്ഞെടുപ്പില് മുന് മുഖ്യമന്ത്രി ഉമ്മന്ചാണ്ടിക്കെതിരെ മുന്പ് പുതുപ്പള്ളിയില് അദ്ദേഹം മത്സരിക്കുകയും ചെയ്തിരുന്നു.